АҞӘА, абҵара 12 - Sputnik. Москвеи Петербурги рҵараиурҭақәа рыстудентцәа адистанциатә ҵарахьы ииагахоит 2021 шықәса жәабран 6 рҟынӡа ҳәа аҳәоит Урыстәыла Аҵара аминистрра адҵа.
Адҵа иаҵанакуеит аминистрра анапаҵаҟа иҟоу аҵараиурҭақәа зегьы. Адистанциатә ҵарахьы ииасуеит 2020 шықәса абҵара 13 инаркны 2021 шықәса жәабран 6 (аҩбатәи асеместр анҵәамҭа) аҟынӡа.
Егьырҭ урыстәылатәи арегионқәа ирабжьгоуп дара ахьыҟоу аҭыԥантәи Роспотребнадзори дареи реиқәшаҳаҭрала адистанциатә ҵарахь аиасра.
Уи адагьы иреиҳаӡоу аҵараиурҭақәа ирабжьгоуп астудентцәа асоциалтә цхыраара рзыҟаҵара.
Иара убас шәаԥхьар ҟалоит:
-
Аонлаин-проект "Учись в России" Аԥсны ахархәара ҟалоит